Sommerhus med internet M673667 Lohals, Langeland
Velholdt feriehus i Snøde på Langeland
Sommerhus M673667
709 m² grund
Velholdt og rummeligt feriehus, beliggende midt i landsbyen Snøde, kun 10 km fra Tranekær Slot og 6 km til den hyggelige havneby Lohals på det nordlige Langeland. Huset indeholder i stueetagen en stor stue med brændeovn og spiseplads, et køkken med en lille spiseplads, et soveværelse samt et stort bryggers med vaskemaskine. Derudover er der et badeværelse med gulvvarme og en stor entré med trappe til førstesalen. På 1.sal er der et soveværelse, en stue med sovesofa og udgang til altan, et ekstra køkken samt et ekstra badeværelse. Et rigtig fint hus med en god beliggenhed i det nordlige Langeland med gode fiskemuligheder fra kysten.
Tranekær ligger på det nordlige Langeland i naturskønne og fredelige omgivelser. Byen er en af Langelands smukkest, med velbevarede bindingsværkshuse og gamle historiske bygninger. Tranekær Slot ligger midt i Tranekær omgivet af den flotte slotspark, som er åben for turister. Slottets gamle herskabsstald er i dag indrettet som restaurant. Her kan du nyde veltilberedt mad med inspiration hentet fra gamle kogebøger fra år 1800. Besøg også den fredede Tranekær Slotsmølle, hvor der i dag produceres økologisk mel. Fra Tranekær er der ikke langt til vandet. Sommerhusområdet Botofte ligger blot 2 km fra Tranekær med fin badestrand.